**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**PRIMAR**

Nr. \_\_\_\_\_ din \_\_\_\_\_\_\_\_ 2019

**EXPUNERE DE MOTIVE**

**la proiectul de hotărâre privind asocierea municipiului Câmpulung Moldovenesc, cu alte unități administrativ-teritoriale, în vederea înființării Asociației de Dezvoltare Intercomunitară MOLDOVA SE DEZVOLTĂ**

Urmare a consultărilor și dezbaterilor avute în cadrul ședințelor de la Suceava (17.12.2018) respectiv Iași (23.01.2019), reprezentanții unităților administrativ teritoriale Iași, Suceava, Botoșani, Piatra Neamț, Vatra Dornei, Roman și Câmpulung Moldovenesc, au hotărât Înființarea Asociației de Dezvoltare Intercomunitară **”ASOCIAȚIA MOLDOVA SE DEZVOLTĂ”.**

Asociația, are ca principal scop interesul general al locuitorilor de pe raza unităților administrativ teritoriale membre, precum și creșterea capacității de atragere a fondurilor europene.

Parteneriatul dintre cele 7 municipii vizează promovarea unor noi proiecte de infrastructură, de investiții publice sau private, a proiectelor în educație, sănătate, mediu, turism, fără a exclude participarea autorităților centrale, europene sau alte organisme internaționale.

Principalele obiective ale Asociației sunt:

* Dezvoltarea infrastructurii de transport de importanță regională și națională;
* Îmbunătățirea mediului economic de importanță regională și locală;
* Promovarea ocupării și sprijinirea mobilității forței de muncă;
* Descentralizare și o administrație publică eficientă;
* Reducerea sărăciei, prin dezvoltarea infrastructurii în vederea promovării incluziunii sociale.

Sursele de venit ale Asociației sunt următoarele: contribuțiile asociaților la formarea patrimoniului inițial, cotizațiile asociaților, dobânzile rezultate din plasarea sumelor disponibile, donații, sponsorizări, legate și orice alte surse de venituri prevăzute de lege sau de statut.

Patrimoniul inițial al Asociației se constituie din aportul integral al celor 7 membri fondatori. Municipiul Câmpulung Moldovenesc participă cu un aport de 10.000 lei la patrimoniul inițial al asociației și o cotizație anuală de 1 leu/ locuitor.

Având în vedere cele prezentate, supun aprobării dumneavoastră acest proiect de hotărâre.

**PRIMAR,**

**Negură Mihăiță**